ผู้สื่อข่าวรายงานว่า ต่อมามีการย้ายดาวตลกชื่อดัง ไปที่ รพ.นพรัตน์ฯ โดยระหว่างเจ้าหน้าที่เข็นเตียงไปขึ้นรถตู้ของรพ. เอ็ดดี้แสดงอาการร้องโอดโอยปวดศีรษะตลอดเวลา อย่างไรก็ดี ก่อนหน้านี้ผู้สื่อข่าวโทรศัพท์สัมภาษณ์ นางลาวัลย์ เมื่อเวลา  16.35  น. นางลาวัลย์เปิดเผยว่า สามีอาการหนักมาก แพทย์แจ้งให้ทราบช่วงเช้าว่าป่วยเป็นมะเร็งสมอง โดยตอนแรกเริ่มเป็นที่ปอดก่อน หลังจากตรวจเลือดก็เจอก้อนเนื้อ  3  ก้อนที่กระดูกสันหลัง ก่อนลามขึ้นสมอง ไม่รู้มาก่อนเลยว่าสามีเป็นมะเร็ง แรก ๆ มีแต่บ่นปวดศีรษะ ก็ซื้อยาแก้ปวดมาทาน แต่หลัง ๆ เริ่มมีอาการปวดหลัง ก็ซื้อยาให้ทานตลอด ทางครอบครัวไม่เคยคิดว่าจะป่วยเป็นมะเร็ง เมื่อคืนยังคุยกันอยู่ สามีบอกไม่ต้องรักษาแล้วให้เก็บเงินไว้เลี้ยงลูก ส่วนเรื่องค่าใช้จ่าย ล่าสุดโก๊ะตี๋ (เจริญพร อ่อนละม้าย) ให้เงินมา  50,000  บาท ตอนนี้ห่วงเรื่องค่าใช้จ่าย ทุกคนบอกให้ทำใจ แต่คงทำใจไม่ได้.